Diari Oficial de la Generalitat Valenciana


Sumari del DOGV 9473, del 18-11-2022 (2022/10173)

Extracte de l'Ordre 8/2022, d'11 de novembre, de la Vicepresidència i Conselleria d'Igualtat i Polítiques Inclusives, de convocatòria i bases conjuntes de subvencions en matèria de programes d'envelliment actiu i soledat no desitjada i programes d'atenció a persones majors i el món rural.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10716


Data del document
:   11-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de l'Ordre 8/2022, d'11 de novembre, de la Vicepresidència i Conselleria d'Igualtat i Polítiques Inclusives, de convocatòria i bases conjuntes de subvencions en matèria de programes d'envelliment actiu i soledat no desitjada i programes d'atenció a persones majors i el món rural. [2022/10942]  
BDNS (identif.): 657688.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/657688  
  
Primer. Beneficiaris  
Podran obtindre la condició de beneficiaris les entitats del tercer sector d'acció social definides en l'article 2 de la Llei 43/2015, de 9 d'octubre, del tercer sector d'acció social, així com les entitats o organitzacions no governamentals que reunisquen els requisits següents:  
a) Tindre seu o delegació permanent a la Comunitat Valenciana.  
b) No tindre ànim de lucre.  
c) Tindre fins institucionals, recollits en els seus estatuts, relacionats amb la finalitat dels programes objecte de la subvenció.  
d) Estar legalment constituïdes amb almenys dos anys d'antelació respecte a la data de publicació de la convocatòria.  
En qualsevol cas, hauran d'estar degudament inscrites en el corresponent registre administratiu dins del termini de presentació de les sol·licituds establit en la convocatòria.  
  
Segon. Finalitat  
Millorar la qualitat de vida de persones majors en situació de soledat no elegida.  
  
Tercer. Finançament  
Les subvencions contingudes en la present ordre es concediran amb càrrec als pressupostos de la Generalitat per a l'exercici 2022, i estan previstes en la secció 16, servei 02, programa pressupostari 313.60, Persones majors, capítol IV, en la línia pressupostària i per l'import que es detallen a continuació:   
Denominació: programes d'envelliment actiu i soledat no elegida. Millora de la qualitat de vida de les persones majors en situació de soledat no elegida.  
Línia de subvenció: S1158000.  
Consignació pressupostària: 40.000,00 euros.  
  
Quart. Import de l'ajuda  
Les despeses subvencionables seran:  
a) Despeses de personal, incloent-hi les retribucions salarials del personal que intervé en els programes, amb les despeses de Seguretat Social i les despeses derivades del personal que realitze una prestació de serveis professionals en el centre, siga o no continuada, encara que no cobrisca tot el període subvencionat. La contractació de personal per part de les entitats subvencionades en cap cas suposarà cap relació jurídica amb la Generalitat.  
b) Despeses generals de funcionament, incloent-hi les despeses corrents, considerades com aquelles que reunisquen alguna de les següents característiques: ser fungibles, tindre una duració previsible inferior a l'exercici econòmic, no ser susceptibles d'incloure en un inventari o ser despeses previsiblement reiteratives. També les despeses de manteniment estrictament necessàries per a la consecució del fi i objecte de la subvenció, com ara lloguer, llum, aigua, telèfon, neteja i anàlegs, i altres despeses inherents a l'execució dels programes.  
La quantia de la subvenció serà del 100 % de l'import sol·licitat o de la part de la despesa que puga ser objecte de subvenció, fins a esgotar la dotació, amb el límit de 40.000,00 euros.  
  
  
Cinqué. Termini de presentació de sol·licituds  
El termini serà de quinze dies comptats a partir de l'endemà de la publicació del present ordre en el Diari Oficial de la Generalitat Valenciana.  
  
València, 11 de novembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.